এ মহামূল্যবান শিক্ষার আলোকে নবী পরবর্তী যুগে মুসলিম জনপদে শিক্ষা বিপ্লব সূচিত হয়। মদিনা, মক্কা, দামেস্ক, বাগদাদ, কুফা, নাজাফ, সমরখন্দ, বোখারা, কায়রো, বসরা, শিরাজ, ইস্পাহান, আঙ্কারা, কর্ডোভা, গ্রানাডা এবং সুদূর দিল্লি পর্যন্ত শিক্ষা, গবেষণা ও নব নব আবিষ্কার সারা বিশ্বে মুসলমানদের মুখ উজ্জ্বল করে। এই হলো মানবতার মহান শিক্ষক হযরত মুহাম্মদ (সা)-এর শিক্ষা ও প্রশিক্ষণের সুদূরপ্রসারী ফল। প্রতিটি মসজিদ এক একটি বিদ্যালয়। কুরআন-হাদিস শিক্ষাকেন্দ্র। প্রতিজন ইমাম-মুয়াজ্জিন এক একজন মুয়াল্লিম, মুবাল্লিগ ও মুহাদ্দিস।